KATO NI VEIVAKAVULICI 10B
Erau Veisemati Vakacava na “Sui Mamaca” kei na ‘Rua na iVakadinadina’?
E VAKAYACORI ena 1919 e rua na parofisai erau veisemati: dua e baleta na “sui mamaca,” kena ikarua na ‘rua na ivakadinadina.’ Na raivotu me baleta na “sui mamaca” e dusia e dua na gauna balavu (qo e vica vata na senitiuri) e qai lai oti ni sa vakabulai e dua na ilawalawa levu ni tamata ni Kalou. (Isik. 37:2-4; Vkta. 11:1-3, 7-13) Na parofisai me baleta na ‘rua na ivakadinadina’ e dusia e dua na gauna lekaleka (e vakayacori ena icavacava ni 1914 ina itekitekivu ni 1919) ena lai oti ni sa vakabulai e dua na ilawalawa lailai ni dauveiqaravi ni Kalou. Na parofisai ruarua qori e dusia na veivakaturi vakaivakatakarakara. Erau vakayacori ruarua tale ga ena 1919 ena gauna e vakavuna kina o Jiova mera “tucake e yavadra” na nona dauveiqaravi lumuti, mera sereki vei Papiloni na Ka Levu, mera qai kumuni tale ena ivavakoso.—Isik. 37:10.
Ia nanuma tiko e dua na tikina bibi erau duidui kina na parofisai qo. Na parofisai ni “sui mamaca” e dusia na nodra bula tale na ivovo ni lumuti kece. Ia na parofisai ni ‘rua na ivakadinadina’ e dusia na nodra bula tale eso na ivovo ni lumuti ni Kalou—o ratou na lesi me ratou liutaka na isoqosoqo ratou qai digitaki me “dauveiqaravi yalodina e vuku.”—Maciu 24:45; Vkta. 11:6. *
Na “Buca e Sinai tu Kina na Sui”—Isik. 37:1
-
OTI NA 100 G.V.
Mai na ikarua ni senitiuri G.V. nira vakamatei vakaivakatakarakara na ivavakoso vaKarisito lumuti, e sinai tu na “sui” ena “buca”
-
ITEKITEKIVU NI 1919
1919: E bula tale na “sui mamaca” ni vakavuna o Jiova mera biuti Papiloni na Ka Levu na lumuti kece ra qai lai kumuni vata tale ena ivavakoso
‘Rua na iVakadinadina’—Vkta. 11:3
-
ICAVACAVA NI 1914
vunau “ena isulutaga”
1914: Vunau “ena isulutaga” e ‘rua na ivakadinadina’ me tolu veimama na yabaki. Ena icavacava ni gauna qori, erau qai vakamatei vakaivakatakarakara
-
mate vakaivakatakarakara
-
ITEKITEKIVU NI 1919
1919: Erau bula tale na ‘rua na ivakadinadina’ ni ratou lesi me ratou liutaka na isoqosoqo e dua na ilawalawa lailai eratou lumuti, eratou tagane ratou qai lesi me “dauveiqaravi yalodina e vuku”
^ para. 4 Raica Na Vale ni Vakatawa ni Maji 2016 “Taro na Dauwiliwili.”
fij_Latn fij_Latn fij_Latn fij_Latn fij_Latn unk fij_Latn fij_Latn unk fij_Latn fij_Latn fij_Latn unk fij_Latn fij_Latn fij_Latn unk fij_Latn unk fij_Latn fij_Latn fij_Latn